
אדון נכבד,

הנדון: החלטה בבקשת חופש מידע מספר 3056-23-0016 – תוכנית מספר 507-0137190 בתל אביב 


בקשתך מיום 7.5.23 לקבלת מידע על אודות החלטה בתוכנית מספר 507-0137190, התקבלה ונבדקה אל מול גורמי המקצוע הרלוונטיים במשרדנו ולאחר בחינתה, להלן התייחסותנו:
לאחר שערכנו חיפוש במשרדנו, אותר עותק דיגיטלי בלבד של ההחלטה בה נקבע כי התוכנית אינה טעונה אישור השר. רצ"ב לנוחיותך מסמך זה.
נבקש להסב תשומת ליבך כי במהלך השנים מערכות המחשוב במינהל התכנון עברו שינוי, בין היתר, לאור מעבר לעבודה בנוהל "משרד ללא נייר".
לפי נוהל זה, החלטות כגון זו המבוקשת על ידך מופקות ממערכות המחשוב של מינהל התכנון בהתאם לצורך.
משכך התאריך המופיע בעותק הרצ"ב משקף את יום הפקת המסמך ולא את יום קבלת ההחלטה, על אף שהעותק הדיגיטלי של ההחלטה הוא משנת 2017. בנוסף לכך, הטלפון והכתובת של מינהל התכנון בעותק הרצ"ב הם הכתובת והטלפון העדכניים של מינהל התכנון, ולא אלו שהיו נכונים ליום הפקת המסמך. 



בכבוד רב,

רמה קדמי-חיים 
הממונה על העמדת מידע לציבור
מינהל התכנון



העתק:
גב' אילנית בן יצחק, אגף מוסדות תכנון ארציים – מינהל התכנון
עו"ד מתן רוזנברגר, הלשכה המשפטית – מינהל התכנון

